**Tartalomjegyzék**

**Zalakaros Város Önkormányzata Polgármesterének**

**2020. május 29-én hozott határozatairól**

Hat. száma Tartalom
-----------------------------------------------------------------------------------------------------------------

**103/2020. Fogorvosi kezelőegység beszerzésére és beüzemeltetésére kiírt pályázatra
 beérkezett ajánlatok elbírálása**

**104/2020. Teniszpályák üzemeltetése**

**105/2020. A Zalakarosi Turisztikai Egyesület kérelme hirdető táblái közterület-
 használati díjának elengedésére**

**Zalakaros Város Önkormányzata Polgármesterének 103/2020. (V.29.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által a Magyar Falu Program „orvosi eszköz” alprogram keretében megvalósítandó fogászati kezelőegység beszerzésére és beüzemelésére kiírt ajánlattételi felhívásra beérkezett **Fekete László e.v.** (8900 Zalaegerszeg, Ady u. 19.), a **MODENT Kft.** (1077 Budapest, Rózsa u. 29. fszt. 5.) valamint a **3D-Davidovics Kft.** (1091 Budapest, Üllői út 113. fszt. 3.) által benyújtott ajánlatokat érvényesnek nyilvánítom.
2. Nyertes ajánlattevőként **Fekete László e.v. - t** (**8900 Zalaegerszeg, Ady u. 19.)** hirdetem ki **mindösszesen 5.034.870, - Ft + 1.359.415, - Ft (ÁFA) = 6.394.285, - Ft, azaz bruttó hatmillió-háromszázkilencvennégyezer-kettőszáznyolcvanöt forint vállalási árral.**
3. A beszerzés és beüzemelés pénzügyi fedezetét bruttó 6.000.000, - Ft összegben Zalakaros Város Önkormányzata a 2020. évi költségvetésének a felhalmozási kiadások 12. pontjában nevesített fogorvosi kezelőegység vásárlásának előirányzata terhére, a fennmaradó bruttó 394.285, - Ft összeget a költségvetés 2020. évi általános tartaléka terhére biztosítja.
4. A vállalkozási szerződést a határozat alapján a Fekete László egyéni vállalkozó műszerésszel megkötöm.

Határidő: 2020. május 29.
Felelős: Novák Ferenc polgármester
Operatív felelős: Bognár Ottó Péter beruházási és közbiztonsági referens

Novák Ferenc
polgármester

**Zalakaros Város Önkormányzata Polgármesterének 104/2020. (V.29.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva

1./ a zalakarosi 311/1. hrsz-on nyilvántartott 1546 m2 alapterületű, 3 db teniszpálya üzemeltetésével 2020.június 19-i hatállyal megbízom a Zalakarosi Fürdő Zrt-t, mint a Zalakarosi Fürdő Hotel bérlőjét. Az üzemeltetésre kiadott ingatlanon található teniszpályák karbantartási, fenntartási költségei a Fürdő Zrt-t terhelik, de a teniszpálya hasznosításából befolyt bevételnek a zrt. a jogosultja.

2./ az üzemeltetési szerződés megkötésére határozatom 1. pontja lapján kerülhet sor.

Határidő: azonnal
Felelős: Novák Ferenc polgármester
Operatív felelős: Dr. Szentgyörgyvölgyi Eszter jogi referens
 Horváthné Juhász Barbara pénzügyi osztályvezető

Novák Ferenc
polgármester

**Zalakaros Város Önkormányzata Polgármesterének 105/2020. (V.29.) számú határozata:**

Zalakaros Város Önkormányzatának Polgármestereként Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva az alábbiak szerint határozok:

A Zalakarosi Turisztikai Egyesület a tulajdonában lévő hirdető táblák közterület-használati díja alól a 40/2020. (III.11.) Korm. rendelettel kihirdetett veszélyhelyzetre tekintettel és a Zalakarosi Turisztikai Egyesület kérelmére 2020. március 15-től 2020. május 30-ig terjedő időszakra mentességet kap.

Határidő: azonnal
Operatív felelős: Szilágyi Erika településüzemeltetési és hatósági ügyintéző

Novák Ferenc
polgármester